**Δραματοποίηση κειμένου**

Με τη «Δραματοποίηση κειμένου» εννοούμε την μετατροπή ενός αφηγηματικού κειμένου, σε δραματικό .Με διαλογική δηλ. μορφή.

 1. Αποδομώ το κείμενο και παίρνω τα υλικά του, για να το ξαναφτιάξω με άλλον τρόπο.

2.To αναδομώ με στόχο να το προσαρμόσω στην δραματική έκφραση. Αφαιρώ την αφήγηση και χωρίζω τις σκηνές Προσπαθώ να μεταφέρω όλη την πλοκή, σε έναν πυκνό διάλογο.

3.Διερευνώ τα δραματικά στοιχεία. Τα δραματικά στοιχεία είναι: α) Χώρος β) πρόσωπα γ) χρόνος δ) Δράση ( οι στόχοι, τα εμπόδια και οι συγκρούσεις που συμβαίνουν στους ήρωες).

4. Χωρίζω το κείμενο σε ενότητες δράσης **( Σκηνές).** Κάθε μια ενότητα έχει (αρχή-μέση- τέλος , με κορύφωση και λύση). Κάθε φορά που ένα νέο πρόσωπο μπαίνει στην πλοκή ή έχω αλλαγή χώρου ή χρόνου, αλλάζω σκηνή. Η μορφή του δραματικού κειμένου περιέχει διάλογο και σκηνικές οδηγίες. Οι σκηνικές οδηγίες περιλαμβάνουν: **Χωροχρονική τοποθέτηση** (Σε ποιο χώρο και χρόνο δηλαδή, συμβαίνει η σκηνή ). **Περιέχουν εξοπλισμό σκηνής** .(Τι υπάρχει δηλ. γύρω, από αντικείμενα και σκηνικά ) .Περιέχει ακόμη **πληροφορίες για τα πρόσωπα**( Ιδιότητα, συγγενικές σχέσεις ενδυματολογικά σχόλια κ.λπ) Παράδειγμα

ΣΚΗΝΙΚΗ ΟΔΗΓΙΑ ΓΙΑ ΧΩΡΟΧΡΟΝΙΚΗ ΤΟΠΟΘΕΤΗΣΗ: Ο Γλάρος( Άντον Τσέχοφ)

*Πράξη Δεύτερη*. Γήπεδο για κρίκετ. Δεξιά στο βάθος φαίνεται το σπίτι με μεγάλη βεράντα. Αριστερά η λίμνη με τον φλογερό ήλιο που αντανακλάται-στο νερό. Πρασιές, λουλούδια. Μεσημέρι. Ζέστη. Η μαντάμ Αρκάντινα, ο Ντορν και η Μάσσα κάθονται σ’ ένα παγκάκι κάτω από τον ίσκιο μιας γέρικης φλαμουριάς προς τη μεριά του γηπέδου. Ο Ντορν κρατεί στα γόνατά του ένα βιβλίο ανοιχτό.

ΧΩΡΟΣ: (Δηλώνεται από το όλον, το μέρος): Γήπεδο κρίκετ (ανοιχτός χώρος). ΧΩΡΟΤΑΞΙΑ: Αριστερά η λίμνη – δεξιά το σπίτι.

ΛΕΠΤΟΜΕΡΕΙΕΣ ΧΩΡΟΥ: Μεγάλη βεράντα – Πρασιές, λουλούδια, παγκάκι, φλαμουριά. ΧΡΟΝΟΣ: Εποχή: Άνοιξη ή καλοκαίρι, Ώρα: Μεσημέρι – ζέστη, φλογερός ήλιος.